CELEX: 62021TN0033
Language: bg
Date: 2021-01-22 00:00:00
Title: Дело T-33/21: Жалба, подадена на 22 януари 2021 г. — Румъния/Комисия

3.5.2021   
            
            
               BG
            
            
               Официален вестник на Европейския съюз
            
            
               C 163/37
            
         
      Жалба, подадена на 22 януари 2021 г. — Румъния/Комисия
      (Дело T-33/21)
      (2021/C 163/50)
      Език на производството: румънски
      
         Страни
      
      
         Жалбоподател: Румъния (представители: E. Gane и L. Bațagoi)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  Да отмени отчасти Решение за изпълнение (ЕС) 2020/1734 на Комисията от 18 ноември 2020 година за изключване от финансиране от страна на Европейския съюз на някои разходи, направени от държавите членки по линия на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР) (1), що се отнася до разходите в размер общо на 18 717 475,08 EUR, направени от акредитираната в Румъния разплащателна агенция и обявени по линия на ЕЗФРСР, която сума представлява фиксирана корекция (25 %), приложена към разходите, направени за финансовите години 2017, 2018, 2019 по мярка 215, подмярка 1a от Националната програма за развитие на селските райони (PNSR) 2007-2013 г.;
               
            
                  —
               
               
                  Да осъди Комисията да заплати съдебните разноски.
               
            
         Основания и основни доводи
      
      Жалбоподателят изтъква 2 основания в подкрепа на жалбата.
      
                  1.
               
               
                  Първо основание: неправомерно упражняване от страна на Комисията на правомощието за изключване от финансиране от Европейския съюз на определени суми на основание на член 52 от Регламент № 1306/2013, в нарушение на членове 76 — 78 от Регламент № 1605/2002, на член 40, параграф 3 от Регламент № 1698/2005, на член 12, параграфи 6 и 7 от Регламент № 907/2014, както и на принципите на правна сигурност, защита на оправданите правни очаквания и добра администрация
                  
                              —
                           
                           
                              След като одобрява методологията на изчисляване на разходите във връзка с подмярка 1a и резултатите от нея чрез приемане на Решение за изпълнение C(2012)3529 окончателен за одобряване на поправка на програмата за развитие на селските райони на Румъния за програмния период 2007-2013 г., Комисията трябвало да поеме отговорност в случай, че при последваща счетоводна проверка, тези изчисления бъдат счетени за противоречащи на член 40, параграф 3 от Регламент № 1698/2005.
                           
                        
                              —
                           
                           
                              Същевременно Комисията неправилно приела вследствие резултатите от счетоводните проверки, че методологията на изчисляване на цените във връзка с подмярка 1a довела до прекомерна компенсация на бенефициерите, като по този начин нарушава член 40, параграф 3 от Регламент № 1698/2005.
                           
                        
                              —
                           
                           
                              Комисията неправилно приложила както член 12, параграфи 6 и 7 от Регламент № 907/2014, така и собствените си Насоки за изчисляване на финансови корекции при определянето на основанието за прилагане на корекции и естеството на съответните корекции.
                           
                        
                              —
                           
                           
                              Обжалваното решение нарушавало принципа на защита на оправданите правни очаквания в контекст, в който с приемането на Решение за изпълнение C(2012)3529 окончателен, Комисията създава оправдани очаквания както у румънските власти, така и у бенефициерите по отношение на редовността на методологията за изчисляване на разходите, свързани с подмярка 1a и резултатите от нея.
                           
                        
                              —
                           
                           
                              С поведението си, конкретизирано в противоречиви позиции и закъснял отговор, съобщен на румънските власти във връзка с положение, създадено от самата нея, Комисията нарушила принципите на правна сигурност и добра администрация.
                           
                        
            
                  2.
               
               
                  Второ основание: нарушение на задължението за мотивиране съгласно член 296, втора алинея от Договора за функциониране на Европейския съюз.
                  
                              —
                           
                           
                              Комисията не аргументирала по подходящ и достатъчен начин, що се отнася до подмярка 1a, обстоятелството, че методологията на изчисляване, за която се твърди, че е неправилна, попадала в хипотезата, уредена в член 12, параграфи 6 и 7 от Регламент № 907/2014, или неправомерна по смисъла на Насоките на Комисията за изчисляване на финансовите корекции, както и що се отнася до колебливата ѝ позиция по отношение на правната квалификация на методологията за изчисляване, за която се твърди, че е неправилна.
                           
                        
            
         (1)  ОВ L 390, 2020 г., стр. 10.